Diari Oficial de la Generalitat Valenciana


Sumari del DOGV 3199, del 09-03-1998 (1998/1222)

RESOLUCIÓ d’11 de febrer de 1998, de la Direcció General d’Ordenació i Innovació Educativa i Política Lingüística, per la qual s’aprova un projecte editorial per a la matèria Química, de les modalitats de Ciències de la Natura i de la Salut i de Tecnologia, presentat per l’editorial Editex, per a segon curs de l’Educació Secundària Postobligatòria, Batxillerat (LOGSE), i s’autoritza l’ús dels materials curriculars corresponents en centres docents públics i privats de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3199

Data del DOGV
:   09-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1222


Data del document
:   11-02-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ d'11 de febrer de 1998, de la Direcció General d'Ordenació i Innovació Educativa i Política Lingüística, per la qual s'aprova un projecte editorial per a la matèria Química, de les modalitats de Ciències de la Natura i de la Salut i de Tecnologia, presentat per l'editorial Editex, per a segon curs de l'Educació Secundària Postobligatòria, Batxillerat (LOGSE), i s'autoritza l'ús dels materials curriculars corresponents en centres docents públics i privats de la Comunitat Valenciana. [1998/A1222]
  
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establits en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Aquest decret determina com a objecte de supervisió els projectes editorials i defineix els requisits que han de tenir per a la seua aprovació, la qual cosa implicarà l'homologació dels materials didàctics curriculars que resulten del seu desplegament perquè puguen ser utilitzats en centres docents públics i privats.
  
L'article 6 de l'Ordre de 16 de desembre de 1994, de la Conselleria d'Educació i Ciència (DOGV del 3 de febrer de 1995), per la qual es desplega el Decret 187/1994, estableix que correspon al director general d'Ordenació i Innovació Educativa, a través d'una resolució, aprovar els projectes editorials i homologar els materials didàctics que els despleguen.
  
En virtut d'això, vist el projecte editorial presentat per a supervisió i els informes de la Comissió de Supervisió de materials curriculars del Servei d'Ordenació Acadèmica, aquesta Direcció General resol:
  
Primer
  
Queda aprovat per a l'Educació Secundària Postobligatòria, Batxillerat (LOGSE), el projecte editorial supervisat que s'assenyala en l'annex, i homologats els materials didàctics curriculars que resulten del seu desplegament per a la utilització en els centres docents públics i privats de la Comunitat Valenciana.
  
Segon
  
Els materials curriculars que resulten del projecte editorial hauran de reflectir aquesta homologació en els termes següents: «Material didàctic curricular homologat per a segon curs de Batxillerat (LOGSE) per a la matèria Química, de les modalitats de Ciències de la Natura i de la Salut i de Tecnologia, presentat per l'editorial Editex, elaborat segons el projecte editorial aprovat per la Resolució d'11 de febrer de 1998, de la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència».
  
Contra aquesta resolució, que no esgota la via administrativa, els interessats podran interposar un recurs ordinari davant el conseller de Cultura, Educació i Ciència, en el termini d'un mes comptador a partir de la publicació en el Diari Oficial de la Generalitat Valenciana.
  
València, 11 de febrer de 1998.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
Editorial: Editex; projecte editorial en versió castellana, per a la matèria Química, de les modalitats de Ciències de la Natura i de la Salut i de Tecnologia de segon curs d'Educació Secundària Postobligatòria, Batxillerat (LOGSE).
  
Projecte Cultural de Castelló, SA.